มีอะไรดี!? “เสี่ยป๋อง” โผล่ถือหุ้นใหญ่ THCOM เฉียด 1%
"เสี่ยป๋อง" โผล่ถือหุ้นใหญ่ THCOM กว่า 10 ล้านหุ้น หรือคิดเป็น 0.91% จึงเป็นที่น่าจับตาเกี่ยวกับการเติบโตของ "ไทยคม" ในอนาคต หลังจากที่คว้าใบอนุญาตดาวเทียมมาได้ก่อนหน้านี้
"เสี่ยป๋อง" โผล่ถือหุ้นใหญ่ THCOM กว่า 10 ล้านหุ้น หรือคิดเป็น 0.91% จึงเป็นที่น่าจับตาเกี่ยวกับการเติบโตของ "ไทยคม" ในอนาคต หลังจากที่คว้าใบอนุญาตดาวเทียมมาได้ก่อนหน้านี้
10 มี.ค. 2566

“ข่าวหุ้นธุรกิจออนไลน์” ได้ทำการสำรวจภาพรวมข้อมูลผู้ถือหุ้น บริษัท ไทยคม จำกัด (มหาชน) หรือ THCOM ณ วันที่ 27 ก.พ.66 ประเภท XM พบชื่อเซียนหุ้นรายใหญ่อย่าง นายวัชระ แก้วสว่าง หรือ “เสี่ยป๋อง” โผล่ขึ้นมาติดอันดับ 10 โดยถือหุ้นจำนวน 10 ล้านหุ้น หรือคิดเป็น 0.91%

สำหรับ “เสี่ยป๋อง” นั้น เป็นนักลงทุนระยะสั้นที่จะเล่นหุ้นด้วยการดูเส้นกราฟและเทคนิคเป็นหลัก ซึ่งการเข้ามาเป็นผู้ถือหุ้นใหญ่ใน THCOM นั้น อาจจะเป็นการปรับเปลี่ยนการลงทุนเป็นแบบระยะยาว และอาจมองว่าหุ้น THCOM ในอนาคตมีโอกาสเติบโตแข็งแกร่ง หลังจากก่อนหน้านี้ THCOM ได้คว้าใบอนุญาตดาวเทียม 2 ชุด วงโคจร 78.5E และ 119.5E
โดยสอดคล้องกับที่ปรึกษาทางการเงินอิสระ (IFA) ที่ประเมินว่าการลงทุนดาวเทียมดังกล่าวมีความสมเหตุสมผลในด้านผลตอบแทนการลงทุน และมีโอกาสคืนทุนได้ภายในระยะเวลา 10 ปี ตามรายละเอียดในตารางด้านล่างนี้
 